**Kongsvinger IL Ishockeyklubb** (kjent som **Kongsvinger Knights** fram til klubben gikk konkurs i 2018) er en ishockeyklubb fra Kongsvinger, Innlandet. Klubben har siden 1961 vært en del av Kongsvinger Idrettslag. Senior Elite-laget for menn spiller fra 2024/2025-sesongen i 1. divisjon ishockey for menn, men har også spilt fire sesonger i GET-ligaen fra 2014 til 2018. Lars Erik Hesbråten er spillene hovedtrener. 

Klubben består av følgende lag: Senior Elite, Jentelaget, U18, U15, U13, U12, U11, U10, U9, U8, U7 og hockeyskole.

Tabellen (2022/23)
------------------

2. divisjon ishockey for menn 2023/24| # | Lag | K | S | OS | OT | T | Mål | ± | P |
| --- | --- | --- | --- | --- | --- | --- | --- | --- | --- |
| 1 | Manglerud Star | 24 | 23 | 0 | 1 | 0 | 246–51 | 195 | **70**  |
| 2 | Kongsvinger | 24 | 18 | 2 | 0 | 4 | 198–91 | 107 | **58**  |
| 3 | Tromsø | 24 | 14 | 0 | 3 | 7 | 167–98 | 69 | **45**  |
| 4 | Tønsberg | 24 | 11 | 3 | 0 | 10 | 115–123 | −8 | **39**  |
| 5 | Kråkene Moss | 24 | 4 | 2 | 1 | 17 | 109–210 | −101 | **17**  |
| 6 | Furuset 2 | 24 | 3 | 1 | 2 | 18 | 105–197 | −92 | **13**  |
| 7 | Kristiansand | 24 | 2 | 1 | 2 | 19 | 81–151 | −70 | **10**  |
| Kilde  **·**  Rediger |

Historie
--------

Klubben ble opprettet i 27. januar 1961 av Rolf E. Johnsen, Ola Bie-Larsen, Ola Norstrøm. Odd Smedstad, Terje Martinsen og Trond Dahl. De var en selvstendig gruppe, som ved hjelp av loddsalg samlet inn 80 kroner som ble brukt til innkjøp av nye keeperhansker. I 1961 ble ishockeygruppa, ved en avstemning som endte 19 mot 1, tatt opp i Kongsvinger idrettslag.

Den 14. januar 1962 vant Kongsvinger en treningskamp mot Skarnes ishockeyklubb på Gjemselund. Kongsvinger ble etter denne kampen tatt opp i Norges Ishockeyforbund, og ble etterhvert et lag som lå øverst i 3. divisjon, senere kalt Glåmdal og Romerike Ishockeykrets.

På 1980-tallet kom spillerne Thore Wålberg og Fred Pedersen til klubben. Laget rykket opp i 2. divisjon.

### 1991–2013, fra ny ishall til 1. divisjon

Da klubben rykket opp i 2. divisjon kom kravet om innendørshall. Laget måtte pendle 56 turer til Storhamar ishall i Hamar i forbindelse med trening og kamper. Dette kan ha vært en medvirkende årsak til nedrykk med bare 6 poeng. Kongsvinger ble det siste norske laget som rykket opp til 2. divisjon på naturis. Etter dette gikk seniorlaget nedover i seriesystemet.

I 1992 fylte Kongsvinger Idrettslag 100 år, og Kongsvinger fikk sin egen Ishall (Kongshallen), som ble innviet 12. januar 1992. Kongshallen var den 25. ishallen som stod ferdig i Norge. Hallen hadde en publikumskapasitet på 550 ståplasser.

2004 besluttet klubben å endre navn fra **KIL Hockey** til **Kongsvinger Knights**. Samme år rykket Kongsvinger Knights opp til 1. divisjon med Rune Gulliksen som trener. Markante spillere i denne perioden var Krister Sætre, Torkil Brustad og senere også Kim Andre Fremming og Niklas Egnersson. Kongsvinger Knights ble seriemestere i 1. divisjon ishockey for herrer i sesongen 2008/2009. 

I denne perioden mente klubben at idrettsarenaen Kongshallen, som stod ferdig i 1992 ikke lenger holdt en tilfredsstillende standard. Samtidig hadde Kongsvinger Knights ambisjoner om å spille i GET-ligaen. Norges Ishockeyforbund stilte krav for å spille i GET-ligaen. I lokalsamfunnet ble det diskutert om det kunne bygges en ny ishall på Holt. Kommunestyret i Kongsvinger vedtok å rive Kongshallen og bygge en ny ishall med plass til 2000 tilskuere, med GET-ligastandard. Byggeprosjektet hadde en kostnadsramme på snaut 50 millioner kroner.. Høsten 2013 sto Nye Kongsvinger Ishall ferdig.

### 2014–2018, opprykk til GET-ligaen, nedrykk og konkurs

Før 2014/2015-sesongen trakk Tønsberg Vikings laget sitt fra eliteserien, på grunn av dårlig økonomi. Kongsvinger Knights ble dermed det andre laget fra Hedmark, etter Storhamar, som rykket opp i Eliteserien. Kongsvinger Knights spilte sin aller første GET-ligakamp den 11. september 2014 på hjemmebane mot Lørenskog, gjestene vant forøvrig kampen 4–1. Den 5. oktober 2014 var det klart for aller førte Hedmarks-derby mot Storhamar, og Hamar-laget vant 8–1. Den 30. november 2014 vant Kongsvinger Knights sin første eliteseriekamp, med resultatet 3–2 etter straffeskudd mot gjestene fra Lillehammer.

Kongsvinger Knights havnet på bunnen av GET-ligatabellen, og måtte spille kvalifikasjonsrunder fire ganger på rad. Etter 2017/2018-sesongen rykket laget ned til førstedivisjon igjen. Etter at Lørenskog Ishockeyklubb mistet lisensen på grunn av økonomisk rot, fikk Kongsvinger tilbud om plass i eliteserien på nytt. Dette takket klubben nei til. Kongsvinger Knights slet tungt økonomisk og hadde store problemer både med å skaffe sponsorer og å betale regninger.

Mandag den 17. desember 2018 valgte styret i Kongsvinger IL Knights Elite, etter anbefalinger fra klubbens administrativt/organisatoriske utvalg, å slå Kongsvinger Knights konkurs.

### 2019– tilbake i nest øverste divisjon

Kongsvinger var tilbake igjen i 2. divisjon ishockey for menn 2019/2020, med Lars Erik Hesbråten som spillende hovedtrener. Klubben hadde som ambisjoner om spill i 1. divisjon igjen, og gamle ishockeyspiller som hadde spilt for naboklubben Storhamar som Eirik Skadsdammen, Joakim Jensen, Christian Larrivée, Andreas Øksnes og Jimmy Andersson. KIL rykket opp til vant kvaliken som ble avhold i Ski ishall våren 2024.

Sesong for sesong A-lag siden 1999
----------------------------------

Listen viser tabellplasseringene ved sesongslutt

* 1999–2000 – Nr. 9 i 2. divisjon
* 2000–2001 – Nr. 7 i 2. divisjon
* 2001–2002 – Nr. 6 i 2. divisjon
* 2002–2003 – Nr. 5 i 2. divisjon
* 2003–2004 – Nr. 1 i 2. divisjon (opprykk til 1. divisjon)
* 2004–2005 – Nr. 6 i 1. divisjon
* 2005–2006 – Nr. 4 i 1. divisjon
* 2006–2007 – Nr. 14 i 1. divisjon
* 2007–2008 – Nr. 3 i 1. divisjon
* 2008–2009 – Nr. 1 i 1. divisjon
* 2009–2010 – Nr. 2 i 1. divisjon
* 2010–2011 – Nr. 7 i 1. divisjon
* 2011–2012 – Nr. 4 i 1. divisjon
* 2012–2013 – Nr. 5 i 1. divisjon
* 2013–2014 – Nr. 2 i 1. divisjon
* 2014–2015 – Nr. 10 i GET-ligaen
* 2015–2016 – Nr. 10 i GET-ligaen
* 2016–2017 – Nr. 10 i GET-ligaen
* 2017–2018 – Nr. 10 i GET-ligaen (nedrykk til 1. divisjon)
* 2018–2019 – Måtte trekke laget etter konkurs i 1. divisjon
* 2019–2020 – Nr. 4 i 2. divisjon
* 2020-2021 - 2. divisjon men sesongen ble avlyst av Norges Ishockeyforbund grunnet koronavirusutbruddet i 2019–2020.
* 2021–2022 – Nr. 3 i 2. divisjon
* 2022–2023 – Nr. 2 i 2. divisjon (tapte kvalik til 1. divisjon)
* 2022–2023 – Nr. 2 i 2. divisjon (opprykk til 1. divisjon)

Trenere siden 2013
------------------

Kongsvinger trener Lars Erik Hesbråten
* Norges flagg Svein-Ove Nermo (2013-2014)
* Sveriges flagg Per Lundell (2014-2016)
* Finlands flagg Janne Saavalainen (2016-2017)
* USAs flagg Ed Galiani (2017-2018)
* Norges flagg Marius Bjerke (2018)
* Norges flagg Lars Erik Hesbråten (2019-)

Klubbrekorder
-------------

 Oppdatert 18. juni 2015:

| Rekord | Spiller | Nasjonalitet | Antall |
| --- | --- | --- | --- |
|  |
| Flest kamper | Kim Andre Fremming | Norges flagg | 266 |
| Flest poeng | Niklas Egnersson | Sveriges flaggNorges flagg | 288 |
| Flest mål | Krister Sætre | Norges flagg | 141 |
| Flest assist | Niklas Egnersson | Sveriges flaggNorges flagg | 172 |
| Flest poeng pr. sesong | Torkil Brustad | Norges flagg | 84 |
| Flest mål pr. sesong | Torkil Brustad | Norges flagg | 50 |
| Flest assist pr. sesong | Alexander Petrov | Estlands flagg | 41 |
|

*Klubbrekorder er basert kun på nyere historie.*

Tidligere navn
--------------

* 1961–2004: KIL Hockey eller Kongsvinger Ishockeyklubb
* 2004–2018: Kongsvinger Knights
* 2018–d.d: Kongsvinger IL Ishockey

Kjente utøvere med tilknytning til klubben
------------------------------------------

* Victor Zetterberg
* Krister Sætre
* Torkil Brustad
* Niklas Egnersson
* Thore Wålberg
* Kim Andre Fremming
* Ole Morten Furseth
* Lars Erik Hesbråten
* Roy Hesbråten
* Raimond Hesler
* Alexander Petrov
* Victor Zetterberg
* André Paulsen
* Linus Olsson
* Fredrik Fleischer
* Sean-Michel Sunnqvist
* Eirik Skadsdammen
* Espen Kristiansen
* Jan Erik Amundsen
* Joakim Jensen
* Christian Larrivée
* Andreas Øksnes
* Jimmy Andersson
* Svein-Harald Riisnæs
* Odd Norstrøm
* Ola Bie-Larsen
* Trond Dahl

Referanser
----------

1. ↑  «Styre Elite». Kongsvinger IL Ishockey. Arkivert fra originalen 1. august 2017. Besøkt 1. august 2017.
2. ↑  «Lagapparat Elite». Kongsvinger IL Ishockey. Arkivert fra originalen 1. august 2017. Besøkt 1. august 2017.
3. ↑  «Kongsvinger Knights historie». Kongsvinger IL Ishockey. Arkivert fra originalen 11. juni 2015 Bruk av `|arkiv_url=` krever at `|url=` også er angitt (hjelp).  Teksten « ignoreres (hjelp); Manglende eller tom `|url=` (hjelp)
4. ↑  «KIL Hockey blir Kongsvinger Knights». *www.glomdalen.no* **(norsk)**. 4. juni 2004. Besøkt 28. oktober 2020.
5. ↑  Hvor skal ishallen bygges? Glåmdalen
6. ↑  -Slik blir den nye ishallen Glåmdalen
7. ↑  - Kamper for 2014
8. ↑  – Deilig å få kjenne på seieren
9. ↑  NTB, (NTB) (15. juni 2018). «Ishockey: Kongsvinger takket nei til plass i Eliteserien». *smp.no* **(norsk nynorsk)**. Besøkt 28. oktober 2020.
10. ↑  IL Knights Elite har begjært oppbud[*død lenke*] Norges Ishockeyforbund
11. ↑  «Kongsvinger at eliteprospects.com». *www.eliteprospects.com* **(engelsk)**. Besøkt 28. oktober 2020.
12. ↑
13. ↑
14. ↑  Oppstart bredde-/kampaktivitet

Eksterne lenker
---------------

* Offisielt nettsted Rediger på Wikidata

* (no) Offisielt nettsted Rediger på Wikidata

| * v
* d
* r
2. divisjon ishockey for menn 2023/24 |
| --- |
|  | 
* Furuset 2
* Kongsvinger
* Kristiansand
* Kråkene Moss
* Manglerud Star
* Skien
* Tromsø
* Tønsberg

 | Norges flagg |